CELEX: 62010CA0533
Language: fi
Date: 2012-06-14 00:00:00
Title: Asia C-533/10: Unionin tuomioistuimen tuomio (kolmas jaosto) 14.6.2012 (Tribunal d'instance de Roubaix'n (Ranska) esittämä ennakkoratkaisupyyntö) — Compagnie internationale pour la vente à distance (CIVAD) SA v. Receveur des douanes de Roubaix, Directeur régional des douanes et droits indirects de Lille ja Administration des douanes (Yhteisön tullikoodeksi — 236 artiklan 2 kohta — Sellaisten tullien, joita ei lain mukaan ollut kannettava, palauttaminen — Määräaika — Asetus (EY) N:o 2398/97 — Lopullinen polkumyyntitulli Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa — Asetus (EY) N:o 1515/2001 — Myöhemmin pätemättömäksi todetun asetuksen nojalla maksettujen polkumyyntitullien palauttaminen — Ylivoimaisen esteen käsite — Päivä, jona velvollisuus tuontitullien palauttamiseen syntyy)

28.7.2012   
            
            
               FI
            
            
               Euroopan unionin virallinen lehti
            
            
               C 227/2
            
         Unionin tuomioistuimen tuomio (kolmas jaosto) 14.6.2012 (Tribunal d'instance de Roubaix'n (Ranska) esittämä ennakkoratkaisupyyntö) — Compagnie internationale pour la vente à distance (CIVAD) SA v. Receveur des douanes de Roubaix, Directeur régional des douanes et droits indirects de Lille ja Administration des douanes
   (Asia C-533/10) (1)
   
   (Yhteisön tullikoodeksi - 236 artiklan 2 kohta - Sellaisten tullien, joita ei lain mukaan ollut kannettava, palauttaminen - Määräaika - Asetus (EY) N:o 2398/97 - Lopullinen polkumyyntitulli Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa - Asetus (EY) N:o 1515/2001 - Myöhemmin pätemättömäksi todetun asetuksen nojalla maksettujen polkumyyntitullien palauttaminen - Ylivoimaisen esteen käsite - Päivä, jona velvollisuus tuontitullien palauttamiseen syntyy)
   2012/C 227/03
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal d'instance de Roubaix
   
      Pääasian asianosaiset
   
   
      Kantaja: Compagnie internationale pour la vente à distance (CIVAD) SA
   
      Vastaajat: Receveur des douanes de Roubaix, Directeur régional des douanes et droits indirects de Lille ja Administration des douanes
   
      Oikeudenkäynnin kohde
   
   Ennakkoratkaisupyyntö — Tribunal d’instance de Roubaix — Yhteisön tullikoodeksista 12.10.1992 annetun asetuksen (ETY) N:o 2913/92 (EYVL L 302, s. 1) 236 artiklan 2 kohdan (toinen ja kolmas alakohta) tulkinta — Lopullisen polkumyyntitullin käyttöönotosta Egyptistä, Intiasta ja Pakistanista peräisin olevien puuvillan tyyppisten vuodeliinavaatteiden tuonnissa 28.11.1997 annetun neuvoston asetuksen (EY) N:o 2398/97 (EYVL L 332, s. 1), joka todettiin myöhemmin pätemättömäksi, nojalla maksettujen polkumyyntitullien palauttamisvaatimus — Ylivoimaisena esteenä pidettävä lainvastaisuus — Tullien palauttamisvelvollisuuden syntyhetki
   
      Tuomiolauselma
   
   
               1)
            
            
               Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 16.11.2000 annetulla Euroopan parlamentin ja neuvoston asetuksella (EY) N:o 2700/2000, 236 artiklan 2 kohdan toista alakohtaa on tulkittava siten, että asetuksen lainvastaisuus ei ole tässä säännöksessä tarkoitettu ylivoimainen este, jonka perusteella voidaan pidentää kolmen vuoden määräaikaa, jonka kuluessa tuoja voi vaatia tämän asetuksen nojalla maksamiensa tuontitullien palauttamista.
            
         
               2)
            
            
               Asetuksen (ETY) N:o 2913/92, sellaisena kuin se on muutettuna asetuksella (EY) N:o 2700/2000, 236 artiklan 2 kohdan kolmatta alakohtaa on tulkittava siten, että sen mukaan kansalliset viranomaiset eivät voi palauttaa viran puolesta unionin asetuksen nojalla kannettuja polkumyyntitulleja sillä perusteella, että riitojenratkaisuelin on todennut, ettei asetus ole Maailman kauppajärjestön (WTO) perustamisesta tehdyn sopimuksen, joka on allekirjoitettu Marrakeshissä 15.4.1994 ja hyväksytty Uruguayn kierroksen monenvälisissä kauppaneuvotteluissa (1986–1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa 22.12.1994 tehdyllä neuvoston päätöksellä 94/800/EY, liitteessä 1 A olevan tullitariffeja ja kauppaa koskevan yleissopimuksen 1994 VI artiklan soveltamisesta tehdyn sopimuksen mukainen.
            
         
      (1)  EUVL C 30, 29.1.2011.